b'\n_START_ARTICLE_\nNadia Fanchini\n_START_SECTION_\nKarriere\n_START_PARAGRAPH_\nHun debuterte i verdenscupen 13. desember 2003 i Alta Badia. Hennes f\xc3\xb8rste pallplassering kom med tredjeplass i utfor i Lake Louise 1. desember 2006. Hun fulgte opp med tredjeplasser i Sestriere 9. februar 2008, tredjeplass i Crans-Montana 8. mars 2008 og andreplass i Lake Louise 5. desember 2008, alle i utfor. Hennes f\xc3\xb8rste seier i verdenscupen kom i super-G i Lake Louise 7. desember 2008._NEWLINE_Som junior ble Fanchini tre ganger verdensmester: I super-G i 2004 i Maribor, og i utfor og storslal\xc3\xa5m i 2005 i Bardonecchia._NEWLINE_Et f\xc3\xb8rste h\xc3\xb8ydepunkt i karrieren var fjerdeplassen i super-G under VM 2005 i Bormio. Hun deltok ogs\xc3\xa5 i OL 2006 i Torino, der hun ble nr. 10 i utfor og nr. 8 i storslal\xc3\xa5m. I VM i alpint 2009 ble hun nummer tre i utfor, og i VM i alpint 2013 ble hun nummer to._NEWLINE_Fanchinis s\xc3\xb8ster Elena er ogs\xc3\xa5 en fremgangsrik alpinist.'